OpenLLM-France/wikimedia huggingface dataset:
# Villers-Patras

Villers-Patras Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 107 biztanle zituen.

## Demografia
### Biztanleria

2007an Villers-Patras udalerrian erroldatutako biztanleak 98 ziren. Familiak 45 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 21 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 53 etxebizitza zeuden, 45 familiaren etxebizitza nagusia ziren, 3 bigarren erresidentzia ziren eta 5 hutsik zeuden. 52 etxeak ziren eta 1apartamentu bat zen. 45 etxebizitza nagusietatik 42 bere jabearen bizilekua ziren, 2 alokairuan okupaturik zeuden eta 1 doan lagata zegoen; 1ek hiru gela zituen, 10 etxek lau zituzten eta 34 etxek bost zituzten. 35 etxek euren parking plaza propioa zuten azpian. 21 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Villers-Patras udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 0 | 65-69 | 4 |
| 4 | 60-64 | 4 |
| 8 | 55-59 | 0 |
| 4 | 50-54 | 12 |
| 0 | 45-49 | 0 |
| 0 | 40-44 | 0 |
| 12 | 35-39 | 8 |
| 4 | 30-34 | 8 |
| 0 | 25-29 | 0 |
| 4 | 20-24 | 0 |
| 0 | 15-19 | 0 |
| 16 | 10-14 | 0 |
| 4 | 5-9 | 8 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 64 ziren, horien artean 47 aktiboak ziren eta 17 inaktiboak ziren. 47 pertsona aktiboetatik 45 lanean zeuden (23 gizon eta 22 emakume) eta 2 langabezian zeuden (2 gizon). 17 pertsona inaktiboetatik 11 erretiraturik zeuden, 2 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 1 ibilgailuen saltze eta konpontze enpresa zen, 1 finantziazio enpresa zen eta 1 zerbitzu enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q298977
* Multimedia: Villers-Patras / Q298977
# Zentrismo

Politikan, zentrismoa edo zentro politikoa ezker politikoarekin nahiz eskuin politikoarekin jarrerak, ideologiak, proposamenak eta helburuak partekatzen dituen ideologia politikoa da. Kasu bakoitzean, planteamendu politikoak ezkerretik edo eskuinetik gertuago dauden, zentro-eskuina eta zentro-ezkerra ideologia politikoak bereizi ohi dira.

## Kanpo estekak

* Datuak: Q6587194
* Multimedia: Centrism / Q6587194
# Zentro Demokratikoaren Batasuna

Zentro Demokratikoaren Batasuna (UCD) (gazteleraz: Unión de Centro Democrático) Espainiako alderdi politikoa izan zen, 1977 - 1983 urteen bitartean.
Eskuindar moderatuen koalizio gisa aurkeztu zen 1977ko hauteskundeetan eta irabazi egin zituen. Adolfo Suarez gobernuburua hautatu zuten presidente (1978).
1979ko hauteskundeak ere irabazi egin zituen eta 1983an desegin zen alderdia.

## Historia

1977an kontserbadoreek, demokristauek, liberalek eta sozialdemokratek sortu zuten Centro Democrático koalizioan oinarri hartuta ezkerraren eta erreformismo frankistaren alternatiba gisa eratu zena.
1976az gero Espainiako gobernuko lehendakari zen Adolfo Suárezen zuzendaritzapean 1977ko eta 1979ko hauteskundeak irabazi zituen.
Garaile atera bazen ere, alderdi barneko tirabirek eta, besteak beste, 1980ean Euskal Herriko eta Kataluniako Legebiltzarretarako hauteskundeetan izan zituen emaitza kaskarrek alderdia zatitu zuten.
1981ean Suárezek gobernuko eta alderdiko lehendakaritzak utzi zituen eta, otsaileko estatu kolpe saioaren ondoren, Calvo Sotelok hartu zuen gobernukoa.
UCDko barneko zatiketa alderdi berriak sortzean gauzatu zen (Suárezek Centro Democrático y Social sortu zuen 1982an). Horrenbestez, 1982ko hauteskundeetan botoen % 7,14 baino ez zuen irabazi, eta 1983an desegin zen.

## Ikus, gainera

* Zentro Demokratiko eta Soziala

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q549209
* Multimedia: Unión de Centro Democrático / Q549209
# Zentro-joera (estatistika)

Estatistikan, zentro-joera edo zentralizazioa datu-multzo edo probabilitate-banaketa bat zein balioren inguruan biltzen den adierazten du, horren sakabanatzea edo aldakortasuna kontuan hartu gabe. Terminoa 1920ko hamarkadatik aurrera erabiltzen hasi zen. Zentro-joerako neurriek balio hori zenbatetsi edo zehazten saiatzen dira, datu multzo osoa balio adierazgarri bakar baten bitartez laburtuz. Adibidez, jende multzo bateko garaierak 160-180 cm tartean banatzen badira, zentroa 170 cm-tan kokatzen dela esan daiteke. Gehien erabiltzen diren zentro-joerako neurriak batezbesteko aritmetiko sinplea, mediana eta moda dira.

## Zentro-joerako neurriak

Aurreko irizpideak kontuan hartuz, zentro-joerako neurrien sailkapena egin daiteke: batezbestekoak euren kalkuluan datu guztiak kontuan hartzen dituzten neurriak dira; badira, bestalde, bestelako neurriak, baldintza hori bete gabe, batezbestekoek betetzen ez dituzten beste irizpide batzuk betetzen dituztenak, mediana eta moda kasu.
Batezbestekoak
* Batezbesteko aritmetiko sinplea
* Batezbesteko aritmetiko haztatua
* Batezbesteko koadratikoa
* Batezbesteko geometrikoa
* Batezbesteko harmonikoa
* Beste batezbesteko batzuk (ikus, Batezbesteko)
Zentro-joerako beste neurriak
* Mediana
* Moda
* Moztutako batezbestekoa
* Winsorizatutako batezbestekoa
* Tribatezbestekoa
* Ebakitako batezbestekoak

## Erabili beharreko zentro-neurriaren aukeraketa

Zentro-neurri bat aukeratzeko lehenengo irizpidea datuetan erabilitako neurketa-maila edo eskala zehaztea da:
* eskala nominal batean jasota dauden datuetarako, aldagai kualitatiboetarako alegia, moda soilik erabil daiteke;
* orden-eskalako datuetarako (Likert eskala batean, esaterako), mediana da neurri egokiena;
* tarte-eskala eta ratio-eskala batean jasota dauden datuetarako, mediana eta batezbestekoa hobesten dira; oro har, alborapen handia edo muturreko datuak badaude, mediana hobesten da, neurri jasankorra baita; beste egoera guztietan, ordea, batezbesteko aritmetiko sinplea da orokorki erabiltzen den zentro-neurria..

## Erreferentziak

* ↑ Weisberg, Herbert F.. (1992). Central tendency and variability. ISBN 0-585-21209-0. PMC 44959815. (Noiz kontsultatua: 2022-12-12).
* ↑ Upton, Graham J. G.. (2008). A dictionary of statistics. (2nd ed., rev. argitaraldia) Oxford University Press ISBN 978-0-19-954145-4. PMC 191929569. (Noiz kontsultatua: 2022-12-12).
* ↑ (Ingelesez) Central tendency, QuickMBA webgunea, 2012-10-24an kontsultatua.

## Kanpo estekak

* Datuak: Q734219
* Multimedia: Central tendency (statistics) / Q734219
# Zentroa (Barakaldo)

Zentroa Barakaldoko auzoa da, Zaballa-Zentruako barrutia (1.a) osatzen duena Zaballarekin batera.

## Ezaugarriak

Barakaldoko udalerriaren erdigunea Herriko Plazatik Bide Onera plazarako guneak osatzen du, bertan daude Barakaldoko udaletxea eta udal zerbitzu gehienak.

## Kale garrantzitsuenak

* Bide Onera plaza
* Herriko plaza

## Ikus, gainera

* Barakaldo

## Kanpo estekak

* Datuak: Q12269295
# Zentro-ezker politiko

Zientzia politikoan, zentro-ezker deritzo zentroaren eta ezker iraultzaile edo apurtzailearen arteko talde politikoak dauden espektro politikoari. Erdiko ezkerra, beraz, eskuinaren eta eskuin muturrekoaren kontra ez ezik, ezker muturreko ideologia eta posizioen kontra ere badago. Mendebaldeko erdiko ezkerreko ideologiarik ohikoenak progresismoa, sozialdemokrazia eta sozioliberalismoa dira.
Mendebaldeko herrialde gehienetan, hiriguneko funtsezko hautesleak hiri-langile klaseko sektoreek, klase ertain intelektual akademikoko kideek eta leku jakin batzuetako landa-biztanleek osatzen dituzte. Beste herrialde batzuetan ez bezala, Estatu Batuetan, erdialdeko eta ezkerreko politika-proposamenei liberal esaten zaie.
Sistema politikoen azterketak, gizarte-sektore ugarik erdigunean edo ezkerraldean beren burua definitzeko joera agertu du; izan ere, testuinguruaren arabera definitutako posizioa denez, ideologia aldatu egiten da jarrera progresistetatik zenbaitek neoliberaltzat jotzen dituzten beste batzuetara.

## Erreferentziak

* ↑ «Palabras Clave: centroizquierda» Fundéu.

## Kanpo estekak

* Datuak: Q737014
# Zentro (argipena)

Zentro hitzak esanahi zenbait ditu:
* zentro politikoa edo zentrismoa, eskuin eta ezker poltikoaren arteko ideologia politikoa;
* estatistika, zentroa edo zentro-joera, datu multzoen ezaugarri bat, batezbesteko eta beste neurrien bitartez zehazten dena;
* geometrian:
** zentroa;
** potentzia-zentroa;
* fisika eta mekanikan, masa-zentroa;
* zentroa edo erdialdea, hirigune zenbaitetan hiri erdiko gunea, zerbitzu gehienak biltzen dituena:
** Erdialdea (Donostia),
** Erdialdea (Arrasate),
** Erdialdea (Errenteria);
* zentroa, zerbitzu publikoak eskaintzen dituen egoitza bat.
# Zentro (geometria)

Geometrian, irudi geometriko baten zentroa (grekotik: κέντρο) erdigunean dagoen puntua da.

## Zirkuluak

Zirkuluaren zentroa ertzaren (zirkunferentzia) puntuetatik distantziakidea den puntua da. Era berean, esferaren zentroa gainazalaren puntuetatik distantziakidea den puntua da, eta zuzenkiaren zentroa bi muturren erdigunea da.

## Irudi simetrikoak

Simetriadun irudi geometrikoetan, simetria-eragiketa bat aplikatu eta gero aldatu gabe geratzen den puntua da simetria-zentroa. Beraz, karratu, laukizuzen, erronbo edo erronboide baten zentroa diagonalen ebaki-puntua da. Era berean, elipsearen zentroa ardatzen ebaki-puntua da.

## Triangeluak

Triangeluaren kasuan, hainbat puntu dira triangeluaren zentroak: zirkunzentroa, barizentroa, intzentroa, eszentroa, ortozentroa, bederatzi puntuetako zirkunferentzia... Triangelu aldekidearen kasuan, horiek guztiak (eszentroa izan ezik) puntu bera dira: triangeluaren hiru simetria-ardatzen ebaki-puntua (oinarritik erpinerainoko distantziaren heren batera dago).

## Ikus, gainera

* Masa-zentroa
* Txebixev-en zentroa

## Kanpo estekak

* Datuak: Q23595
* Multimedia: Centre (geometry) / Q23595
# Valencienneseko barrutia

Valencienneseko barrutia Nord departamenduaren barruan dagoen Frantziako barruti bat da. 348.994 biztanle ditu 635 kilometro koadrotan. Guztira 82 udalerri ditu. Bere hiriburua Valenciennes da.

## Kanpo estekak

* Datuak: Q702702
# Valenciennes kantonamendua

Valenciennes kantonamendua Frantziako kantonamendu bat da. Nord departamenduan dago, Frantzia Garaia eskualdean. Guztira 2 udalerri ditu eta Valenciennes da bere hiriburua.

## Kanpo estekak

* Datuak: Q19647197
* Multimedia: Valenciennes / Q19647197
# Yguazú (Paraguai)

Yguazú edo Colonia Yguazú Paraguaiko udalerri bat da, Paraná Garaiko departamenduan kokatua. 2017ko estimazioen arabera 11194 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q2639179
# Yew Tree (Liverpool)

Wavertree, Ingalaterrako Liverpool hiriaren dagoen hauteskunde-barruti bat da, Merseyside konderrian.
2023an 7.873 bitanle zituen.
# Yeşilköy

Yeşilköy Istanbulgo auzoa da (Turkia).
Leku honen lehengo izena San Estefano zen, eta Errusiak Otomandar Inperioari 1878an ezarritako San Stefanoko hitzarmenari izena eman zion. Yeşilköy izena 1926an hartu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1010949
* Multimedia: Yeşilköy / Q1010949
# Yeşim Ustaoğlu

Yeşim Ustaoğlu (Kars, 1960ko azaroaren 18a) turkiar zinema zuzendaria da, 2008ko Donostiako Nazioarteko Zinemaldian sari nagusia den Urrezko Maskorra irabazi zuena.

## Biografia

Kars probintzian jaio zen eta Trabzonen hazi zen, Itsaso Beltzaren ertzean. Karadeniz Unibertsitate Teknikoan arkitektura ikasketak egin ondoren Istanbulera joan zen Yıldız Unibertsitate Teknikoan masterra egitera eta arkitekto, kazetari eta zinema kritikari lanetan aritu zen.
Hainbat laburmetrai egin zituen eta sariak irabazi zituen, eta 1994an lehenengo film luzea egin zuen, İz ("Arrastoa") izenekoa. Film hau Moskuko Nazioarteko Zinema Jaialdian erakutsi zen. 1999an Güneşe Yolculuk ("Eguzkitara bidaia") filmak nazioarteko arrakasta izan zuen turkiar baten eta kurdo baten arteko diskidetasuna azaltzen baitu.
2008an Donostiako Nazioarteko Zinemaldian Pandora'nın Kutusu ("Pandoraren kutxa") filmarekin Urrezko Maskorra irabazi zuen. Emakumezko batek Urrezko Maskorra lortzen zuen lehenengo aldia izan zen.

## Filmografia

| Year | Filmea | Euskaraz | Oharrak |
| 1984 | Bir Anı Yakalamak | Momentua harrapatu | laburmetraia |
| 1989 | Magnafantagna | Magnafantagna | laburmetraia |
| 1990 | Düet | Duetoa | laburmetraia |
| 1992 | Otel | Hotela | laburmetraia |
| 1994 | Iz | Arrastoa | Lehenengo film luzea |
| 1999 | Güneşe Yolculuk | Eguzkitara bidaia | Berlinalen, "Aingeru urdina" saria |
| 2003 | Bulutları Beklerken | Hodeien zain | |
| 2004 | Sırtlarındaki Hayat | Bizitza sorbalda gainetan | laburmetri dokumentala |
| 2008 | Pandora'nın Kutusu | Pandoraren kutxa | Donostiako Nazioarteko Zinemaldian, Urrezko Maskorra saria |
| 2012 | Araf | Araf | |
| 2016 | Tereddüt | Argi iluna | Antalyako Zinemaldian hainbat sari |

## Erreferentziak

* ↑ (Ingelesez) Dönmez-Colin, Gönül. (2006). Cinemas of the Other: A Personal Journey with Film-makers from the Middle East and Central Asia. Intellect ISBN 978-1-84150-143-7. (Noiz kontsultatua: 2024-09-21).
* ↑ «'Pandoranin kutusu' filmari eman diote Urrezko Maskorra» Berria 2008-09-27 (Noiz kontsultatua: 2024-09-21).
* ↑ Arslan, Müjde. (2010). Yeşim Ustaoğlu : su, ölüm ve yolculuk (Birinci basım ed.). Beyoğlu, İstanbul ISBN 9786051030937..
* ↑ «Московский Международный кинофестиваль» 46.moscowfilmfestival.ru (Noiz kontsultatua: 2024-09-21).
* ↑ (Gaztelaniaz) Fernández, Harri X.. (2023-09-21). «Le voy a dar un dato sobre... el Zinemaldia» Noticias de Gipuzkoa (Noiz kontsultatua: 2024-09-21).

## Kanpo estekak

* Zuzendariaren IMDBko fitxa irakurgai (Ingelesez)
* Datuak: Q536298
* Multimedia: Yeşim Ustaoğlu / Q536298
# Yffiniac

Yffiniac (bretainieraz Ilfinieg, galoz Finia) Côtes-d'Armor departamenduan dagoen Bretainiako udalerria da.

## Herritar ezagunak

* Bernard Hinault, (1954), garai guztietako txrrindulari onenetakoa.

## Kanpo estekak

* Datuak: Q868555
* Multimedia: Yffiniac / Q868555
# Villa Purificación (udalerria)

Villa Purificación Mexikoko udalerri bat da. Jalisco estatuan kokatua dago. 2010ean 11.623 biztanle zituen 1.848,7 km²ko azaleran. Herriburua [[Villa Purificación (Villa Purificación)|Villa Purificación]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q935728
* Multimedia: Villa Purificación Municipality / Q935728
# Villa Real (Buenos Aires)

Villa Real Argentinako Buenos Aires hiriburuko mendebaldeko kanpoaldean dagoen auzoa da. Auzoak 14.000 biztanle ditu 1,5 km²-ko azaleran . Hiriko auzorik txikienetakoa da eta C10 Comuna-ren parte da.

## Deskribapena

1804an Sobremonteko Erregeordeak udako etxea eraiki zuen bertan, eta horregatik orduan "Quinta de los Virreyes" deitu zitzaion inguruari. Uneko "Villa Real" izena Virreyes-etik sortu zen, ofizialki 1909ko martxoaren 18az geroztik. Hori dela eta, urtero 2009ko martxoaren 18an auzo eguna ospatzen da, 2009an ehunka aldiz.
Villa Real Nogoyá, Irigoyen, Baigorria, Lope de Vega eta Avenida General Paz kaleek mugatuta dago. Gaur egun, auzoa batez ere klase ertaineko bizitegi gunea da eta zaharragoak diren etxeak eta lorategi handiak ditu ezaugarri. Bizitza ekonomikoa Lope de Vega kalearen inguruan gertatzen da, auzoko plazarik garrantzitsuenak Juan B. Terán plaza (Tucuman Unibertsitateko sortzailearen izena) eta Villa Real plaza dira. Automobilaren Museoa Villa Real plazatik gertu dago.
Buenos Airesko beste leku askotan bezala, Villa Real abesti batean betikotu egin zen. Alejandro del Pradoren “La murguita de Villa Real” abestian honela dio: “Tirando la manga por la tardecita, llegó la murguita de Villa Real! de Villa Real! "

## Kanpo estekak

* (Gaztelaniaz)Informazioa eta estatistikak
* (Gaztelaniaz)Udalaren administrazioari buruzko informazioa
* Datuak: Q641438
* Multimedia: Villa Real, Buenos Aires / Q641438
# Villa Riachuelo (Buenos Aires)

Villa Riachuelo Argentinako Buenos Aires hiriburuko auzorik hegoaldekoena da.
Ia 15.000 biztanle ditu (2001. urtea) 4,1 km²-ko azaleran eta biztanle gutxien dituen auzoetako bat da. Villa Riachuelok Lisandro de la Torre etorbidea, José Barros Pazos kalea, Paz orokor etorbidea, Febrero etorbidea 27, Eskalada kalea eta Coronel Roca etorbidea ditu mugakide. Villa Riachuelo Comuna C8 da.
Villa Riachuelon Buenos Aires Hiriko Udal aerodromoa (Oscar Alfredo Gálvez aerodromoa) eta Lago de Regatas (estropada lakua) daude, uretako kirol lehiaketetarako ere erabiltzen dena. Bi kirol klub daude: Asociación Cultural y Deportiva "El Ideal" eta Lugano Fútbol Club.
"Centro Cultural Saladiyo", bertako kultur etxea, Francisco Fernández de la Cruz 6380 etorbidean dago.

## Kanpo estekak

* (Gaztelaniaz)Deskribapena, historia eta datu estatistikoak
* (Gaztelaniaz)Gobierno de la Ciudad - Villa Riachuelo
* Datuak: Q1026678
* Multimedia: Villa Riachuelo, Buenos Aires / Q1026678
# Villa Romanako geltokia

Villa Romana Espainiako Gaztela eta Leongo tren geltoki bat da, Villaquilambre udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Bilbo — Leon

## Zerbitzuak
### Aldiriko tren

Leongo Renfe Aldiriak
 Zerbitzua  Hasiera  Ibilbidea  Amaiera ⁠
 C-1fLeon MatallanaVentas–San Mames • Hespitales • Asuncion/Universidad • Villa Romana • la Raya • Villaquilambre • Villasinta • San Feliz • Palazuelo • Valderilla • Garrafe • Manzaneda • Matueca • Pedrun • Pardabe • Naredo • Matallana de Toriu • Robles de Toriu • la Valcueva • Aviados • Campohermoso • la Veciella • Valdepielago • Otero • la Mata de la Riba • Barrio de las Ollas • Boñare • la Losilla • la Devesa • Barrillos • la Ercina • Yugueros • Cistierna • Sorriba • Valle de las Casas • Llama de la Guzpeña • Prau de la Guzpeña • Cerezal de la Guzpeña • Puente Almuhey • Valcuende • la Espina • Guardo–GeltokiaGuardo Geralekua :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q107977296
* Multimedia: Villa Romana train station / Q107977296
# Villa Rendena

Villa Rendena Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. biztanle ditu, kilometro koadroko azaleran banatuta.

## Mugakideak

Villa Rendenak honako udalerri hauekin egiten du muga:
Breguzzo Daone Montagne Preore Tione di Trento Darè Pelugo Vigo Rendena

## Kanpo estekak

* Datuak: Q328049
* Multimedia: Villa Rendena / Q328049
# Villa Rica (Georgia)

Villa Rica Georgiako estatuko hiri bat da. Pierce County konderrian kokatua dago. 2010ean 13.956 biztanle zituen, 36,88 kilometro koadrotan banatuta.

## Ikus, gainera

* Pierce County konderria

## Kanpo estekak

* Datuak: Q2014975
* Multimedia: Villa Rica, Georgia / Q2014975
# Villa Rosalba jauregitxoa

Villa Rosalba jauregitxoa (gaztelaniaz: Palacete Villa Rosalba) Mercosurrek Paraguaiko Asuncion hiriburuan duen eraikinetako bat da. Mercosurreko Berrikuspen Auzitegi Iraunkorraren lehenengo egoitza izan zen. Asunciongo ondare historikotzat hartzen da.

## Historia

Villa Rosalba 1919an inauguratu zen José Emilio Pérezen familia-etxea gisa. 1943ko otsailaren 23an Paraguaiko botere betearazleak Gerra eta Marina Ministerioari baimena eman zion eraikina erosteko Indar Armatuen Komandoburuaren egoitza izateko. Horrela izan zen 1987ra arte.
1996 eta 2004 bitartean Paraguaiko Justizia Militarraren Auzitegi Gorenaren egoitza izan zen. 2005eko ekainaren 19an Paraguaiko Errepublikak eta Mercosurrek Berrikuspen Auzitegi Iraunkorraren egoitza bertan ezartzea adostu zuten. 2016an Mercosurreko Berrikuspen Auzitegi Iraunkorrak egoitza utzi zuen eta Asunciongo beste eraikin batean ireki zituen ateak.

## Kanpo estekak

* Datuak: Q25449343
* Multimedia: Palacete Villa Rosalba / Q25449343
# Villa Prinkipo

Villa Prinkipo Lapurdiko Angelu udalerrian dauden jauregi bat da. Gaur egun jabetza pribatuko eraikina da. Xibertako golf zelaiaren alboan dago, Hondartzen bulebarreko 88. zenbakian, Xibertan.
1925-1930 artean Poole estatubatuar familiaren aginduz arabiar estiloan zementu eta harri arrosez eraikitako jauregia da, Turkiaren zale baitziren, garai hartan Biarritz eta Angeluko eremuak bizi zuen urrezko aroaren islada.
1920ko hamarkadan Angelu, gainontzeko Euskal kostaldean zehar bezala, jende aberatsaren udaldiko oporleku eta festaleku zen. Familia aberatsak bertan bizitzen jarri eta beren etxeak eraikitzen zituzten.

## Erreferentziak

* ↑ Villa Prinkipo. Akitaniako Turismo Bulegoa (Frantsesez)

## Kanpo estekak

* Datuak: Q31187878